b'\n_START_ARTICLE_\nBing\n_START_SECTION_\nHist\xc3\xb2ria\n_START_PARAGRAPH_\nAnteriorment el motor de cerca de Microsoft va ser denominat amb noms diferents com Live Search, Windows Live Search i MSN Search en diferents \xc3\xa8poques. Bing va ser presentat oficialment el 28 de maig del 2009 i va ser posat en l\xc3\xadnia el 3 de juny del 2009 amb una versi\xc3\xb3 preliminar. A continuaci\xc3\xb3 et volem mostrar el proc\xc3\xa9s de la seva transformaci\xc3\xb3:_NEWLINE_MSN Search_NEWLINE_El primer cercador web de Microsoft va ser MSN Search, que en aquell moment comptava amb un motor de cerca, \xc3\xadndex i rastrejador web. Aquest primer cercador va ser llan\xc3\xa7at en l\'any 1998, utilitzant els resultats de recerques de Inktomi i a principis de 1999 es va actualitzar la versi\xc3\xb3 per mostrar llista de resultats. L\'any 2005 es va llan\xc3\xa7ar la versi\xc3\xb3 definitiva, per\xc3\xb2 sempre utilitzava els motors de recerques de tercers per competir amb el mercat de cerques._NEWLINE_Windows Live Search_NEWLINE_El segon motor de Microsoft va ser denominat Windows Live Search, el cercador web va ser desvetllat el 8 de mar\xc3\xa7 del 2006 a la versi\xc3\xb3 beta o prova. La versi\xc3\xb3 final es va donar a con\xc3\xa8ixer l\'11 de setembre del 2006. Aquest cercador oferia fer cerques m\xc3\xa9s espec\xc3\xadfiques a trav\xc3\xa9s de fitxes que inclo\xc3\xafa Windows Live Search com not\xc3\xadcies, imatges, m\xc3\xbasica, escriptori, local i l\'enciclop\xc3\xa8dia anomenada Encarta._NEWLINE_Live Search_NEWLINE_El 21 de mar\xc3\xa7 del 2007, Microsoft decideix separar els serveis de Windows Live i canvia el nom el servei de recerques com Live Search. Despr\xc3\xa9s del reanomenament van venir molts canvis com reorganitzacions i consolidacions d\'ofertes de cerca de Microsoft. No obstant aix\xc3\xb2, tot i els diferents reorganitzacions realitzada en aquest cercador, Microsoft es va adonar que hi havia un problema amb la marca._NEWLINE_El problema amb la marca consistia en la paraula "Live" perqu\xc3\xa8 no els ajudava a identificar-se com un cercador. \xc3\x89s per aix\xc3\xb2 que el 3 de juny de 2009, Microsoft va reempla\xc3\xa7ar oficialment a Live Search per Bing._NEWLINE_D\'altra banda, al juliol de 2009, Microsoft i Yahoo van anunciar que havien signat un contracte de 10 anys, on assenyalaven que el motor de cerca de Yahoo, Yahoo Search, podria ser substitu\xc3\xaft per Bing. D\'acord amb el contracte Yahoo aconseguir\xc3\xa0 el 88% dels ingressos que s\'obtinguin de les vendes d\'anuncis en el lloc de cerca en els primers 5 anys'